Deniss Metsavas

Deniss Metsavas (sündinud 4. augustil 1980 Tallinnas) on endine Eesti kaitseväelane, kes mõisteti 11. veebruaril 2019 süüdi riigireetmises. Kaitsepolitsei vahistas Deniss Metsavase ja tema isa Pjotr Volini 2018. aasta 3. septembril. Neile esitatud kahtlustuse kohaselt edastasid mõlemad mehed Venemaa Föderatsiooni sõjaväeluurele GRU vähemalt viie aasta jooksul riigisaladusi ja rahvusvahelisi saladusi. Kaitseväe juhataja Riho Terrase sõnul on Eesti julgeolekut selle reetmise tulemusel oluliselt kahjustatud, kuna toimus nii riikliku kui ka rahvusvahelise teabe üleandmine Venemaa Föderatsioonile. Major Deniss Metsavas töötas enne vahistamist Kaitseväe Peastaabis. Kinnipidamise päeval pidi Metsavas tööle asuma Kaitseliidus, mille liige ta oli 2015. aastast saadik. 11. veebruaril 2019. aastal mõisteti Deniss Metsavas Harju maakohtus süüdi riigireetmises. Kokkuleppemenetluses mõistis kohus Metsavasele karistuseks 15 aastat ja 6 kuud vangistust ning tema isale Pjotr Volinile 6 aastat vangistust. Metsavas ja Volin edastasid GRU-le Eesti riigisaladusi, salastatud välisteavet ja asutusesisest teavet. Metsavas pani riigivastased kuriteod toime enam kui kümne aasta jooksul. Volin andis "kullerina" infot üle ja tema tegevus kestis ligikaudu poole vähem. Ajateenistusse astus Üksik-Vahipataljonis 1998. aastal. 2000. aastal asus ta Vahipataljonis tööle rühmaülemana. Läbis aastatel 2007–2009 sõjaväelise juhtimise magistriõppe Kaitseväe Ühendatud Õppeasutustes Tartus (eelnevalt lõpetas maaväeohvitseri põhikursuse). Läbis 3-aastase täienduskursuse Soome kaitseväe sõjaväekoolis. Teenis hiljem Suurtükiväepataljonis nii patareiülemana kui ka suurtükiväekooli juhina. 2011 sai Metsavas jalaväebrigaadi tuletoetusohvitseriks. 2012 suundus ta Estcoy-15 kompanii koosseisus NATO välismissioonile Afganistani. 2013 alustas teenistust Kaitseväe Peastaabis suurtükiväe inspektuuris. Tema ülesannete hulka kuulus suurtükiväe arendamine ja töö korraldamine ning tegevväelaste väljaõpe. Õpetas Tallinna Mustamäe Reaalgümnaasiumis riigikaitset. Deniss Metsavas kannab oma vanavanemate perekonnanime Metsavas. Tema vanaisa Oktrev Volin (1927–1997), sündinud Metsavas, oli võtnud oma Vana-Antsla vallast pärit vanavanaema Ann Wollini (1839–1918) perekonnanime. Metsavase vanaisa Oktrev Volin oli Punaarmee võitleja, kes kuulus 1944. aasta augustis Lõuna-Eestisse saabunud diversioonigrupi koosseisu ning osales Vassili Võrgu eelsalgas 1944. aastal Tallinna vallutamisel. Oktrev Volin töötas hiljem Võru 2. Keskkoolis sõjandusõpetajana. Deniss Metsavas ja tema isa Pjotr Volin omandasid Eesti kodakondsuse naturalisatsiooni korras 1990. aastatel. Tema eesti päritolu vanavanavanemad Peeter (1895–1942) ja Ida-Sofie Metsavas (1890–1942) lahkusid Eestist iseseisvuse algusaastail Eesti kodakondsust saamata. 2019. aasta 8. märtsil allkirjastas president Kersti Kaljulaid käskkirja, mille alusel võeti Eesti riigi reetmises süüdi mõistetud Deniss Metsavaselt ära kõik talle antud ohvitseri auastmed. Deniss Metsavas jalgpall.ee Kahtlustus: kaitseväe major edastas koos isaga viis aastat Venemaa sõjaväeluurele riigisaladusi Hans Lõugas, geenius.ee "Riigireetur Metsavas töötas Vene sõjaväeluure heaks rohkem kui kümme aastat". Riigireetmises kahtlustatavat Metsavast peeti edulooks ja eeskujuks www.err.ee Riigireetur Deniss Metsavas – hiilgava karjääriga ohvitser ja riigikaitseõpetaja www.postimees.ee Kaitseväe eduloost riigireetmises kahtlustatavaks: 9 fakti major Deniss Metsavast ekspress.delfi.ee Kas Deniss võttis oma vana-vanemate nime, et peita punast minevikku? Lõunaeestlane Arvatava riigireeturi isa töötas Võru koolis sõjandusõpetajana Lõuna-Eesti Postimees KARM: Arvatavate riigireeturite isa-vanaisa oli täis punane eriüksuse mees, nõukogude luuraja ja diversant Lõunaeestlane "President võttis riigireeturilt ära ohvitseri auastmed". Sõjaväeliste auastmete andmine RTL 1999, 172, 2510 Sõjaväeliste auastmete andmine RTL 2004, 90, 1418 Sõjaväeliste auastmete andmine RTL 2007, 51, 933 Sõjaväeliste auastmete andmine RT III 2010, 26, 54 Sõjaväeliste auastmete andmine RT III 17.02.2015, 15 Jun 26, 2019, Michael Weiss, The Atlantic The Hero Who Betrayed His Country, An ethnic Russian serving in Estonia’s military had something to hide. Now he’s in prison as a convicted traitor. Confessions of a Russian Spy "Riigireetur Deniss Metsavas avas intervjuus oma teo tagamaid" ERR, 26. juuni 2019